PAIKUSE VALLAVALITSUS

K O R R A L D U S

Paikuse                                                                               	                           29. mai 2017 nr 129

Detailplaneeringu koostamise algatamine ja 
keskkonnamõju strateegilise hindamise 
algatamata jätmine 

Paikuse Vallavalitsusele laekus 19. aprillil 2017 avaldus detailplaneeringu algatamiseks Kadaka tee 2,4,6,8,10, Rummu tee 2 ja 4 ja selle lähiümbruse maa-alale Paikuse alevis.

Kinnistute kohta kehtib Paikuse Vallavolikogu 19.03.2007 otsusega nr 17 kehtestatud detailplaneering Paikuse vallas Silla külas Kadaka katastriüksuse maa-alale,  millega on sinna planeeritud üksikelamud. Krundid on selle alusel moodustatud ja trassid välja ehitatud. Tol hetkel ei kehtinud veel kalmistuseadust ja naaberkinnistutele ulatuvaks kalmistu kaitsevööndiks märgiti 100m (mööndusega, et alal on ühisveevärk ja –kanalisatsioon). 23.02.2011 vastu võetud kalmistuseaduse § 4 lg 4 alusel võib kalmistu kaitsevöönd olla alates 50m ja seetõttu ei pea see enam ulatuma väikeelamute kruntidele.

Planeeringu algatamisega taotletakse ehitusala maksimaalselt võimalikku suurendamist väikeelamumaadel. Ümberkruntimist ei toimu ja uusi elamukrunte ei moodustata.

KeHJS § 6 lg 1 ja 2 alusel ei ole detailplaneeringu koostamiseks keskkonnamõju strateegilist hindamist ega eelhindamist vajalik koostada isegi, kui kalmistu on naaberkinnistuks.

Kuigi oma olemuselt detailplaneeringuga taotletavad tegevused ei ohusta keskkonda, ei oma laiemat mõju ega vaja keskkonnamõju eelhinnangut, on Paikuse vald küsinud arendajalt eelhinnangus nõutud küsimustele vastuseid.
 
Paikuse vallavalitsus on seisukohal, et lähtudes planeeringu eesmärkidest ja planeeringuala keskkonnatingimustest  ei kaasne planeeritava tegevusega eeldatavalt KeHJS § 2² mõistes olulist keskkonnamõju looduskeskkonnale ning seetõttu ei ole KSH algatamine eeldatavalt vajalik.

Käsitletava detailplaneeringu koostamisega ei kaasne Paikuse vallavalitsusele kohustust avalikult kasutatava tee, üldkasutatava haljastuse, välisvalgustuse ega sademeveekanalisatsiooni väljaehitamiseks.

Lähtudes eeltoodust ning planeerimisseaduse § 128 lg 1 ja § 142 lg 1 punkti 3, keskkonnamõju hindamise ja keskkonnajuhtimissüsteemi seaduse § 34 lg 2 ja Paikuse Vallavolikogu 15. juuni 2015 määruse nr 9 „Pädevuse delegeerimine“ § 1 punkti 2 alusel 

1. Algatada detailplaneering Paikuse alevis   Kadaka tee 2,4,6,8,10,  Rummu tee 2 ja 4 ning nende lähiümbruse maa-alale ning kinnitada detailplaneeringu lähteülesanne, mis koosneb lähteseisukohtadest ja planeeritava maa-ala asukohaskeemist (lisatud).

2. Jätta algatamata antud  detailplaneeringu keskkonnamõju strateegiline hindamine.

3. Vallaarhitektil korraldada teate avaldamine Ametlikes Teadaannetes ja Paikuse valla  veebilehel 14 päeva jooksul detailplaneeringu algatamisest arvates ning ajalehes “Pärnu Postimees” 30 päeva jooksul detailplaneeringu algatamisest arvates. 

4. Paikuse Vallavalitsus võib detailplaneeringu koostamise lõpetada, kui koostamise käigus ilmnevad asjaolud, mis välistavad planeeringu elluviimise tulevikus, sealhulgas kui kinnisasja omanik esitab taotluse detailplaneeringu koostamise lõpetamiseks või planeeringu koostamise eesmärk muutub oluliselt koostamise käigus. 

5. Korraldust on võimalik vaidlustada 30 päeva jooksul teatavakstegemisest, esitades vaide Paikuse Vallavalitsusele haldusmenetluse seaduses sätestatud korras või kaebuse halduskohtule halduskohtumenetluse seadustikus sätestatud korras.

6. Korraldus jõustub teatavaks tegemisest.

Kuno Erkmann                                                     	
Vallavanem	Eve Paas
	Vallasekretär